**НАСТАВНА ЈЕДИНИЦА: Увод у биологију (\*час траје пола сата)**

**РАЗРЕД: V2**

**ДАТУМ: 11.09.2020.**

**РЕАЛИЗАТОР: Миланка Стефановић**

**АСИСТЕНТ: Сања Симић де Граф**

**ТИП ЧАСА: утврђивање**

**МЕТОДЕ РАДА:** Демонстративна, вербална, метода практичних вежби употребом веб-алата

**ОБЛИЦИ РАДА:** индивидуални

**ИСХОДИ :** Ученик ће бити у стању да:

- користи доступну ИКТ и другу опрему у истраживању, обради података и приказу резултата

- користи ИКТ вокабулар енглеског језика употребом веб-алата crosstools

- правилно употреби сложенице

**МЕЂУПРЕДМЕТНЕ**

**КОМПЕТЕНЦИЈЕ: -**компетенција за учење

-комуникативна компетенција

-за одговоран однос према здрављу

-компетенција за рад са подацима и информацијама

-компетенција за сарадњу

-компетенција за решавање проблема

-дигитална компетенција

**КОРЕЛАЦИЈА:** српски језик, информатика, енглески језик

**СТАНДАРДИ:** БИ.1.6.1, БИ.1.6.3, БИ.2.6.1,БИ.2.6.2, БИ.3.6.2.

**ГЛАВНИ КОРАЦИ:**

|  |  |  |
| --- | --- | --- |
|  | **Планиране активности наставника:** | **Планиране активности ученика:** |
| **Уводни део часа (5 минута)**  Наставница биологије са ученицима укратко понавља градиво са претходног часа како се истражује природа. | -Уводи ученике у наставу истичући кључне ствари обрађене на претходном часу | -Одговарају на питања наставника и ученика  -објасни како се истражује природа; |
| **Главни део часа(20 минута)**  **Утврђивање градива кроз интерактивну онлајн укрштеницу помоћу веб-алата crosstools укрштенице**  Док наставница биологије истиче циљ часа, наставница енглеског језика дели одштампане укрштенице и покреће онлајн укрштеницу преко пројектора коју је сама креирала:  <https://www.classtools.net/crossword/202009-7e62Qc>  C:\Users\PC\Desktop\Biologija\fotografije\IMG_20200911_110354.jpg  Штампана верзија  C:\Users\PC\Desktop\Biologija\fotografije\IMG_20200911_114306.jpg  Са ученицима је договорено да наставница пита одређено питање из укрштенице, а ученик који се први јави одговара и добија бод за тачан одговор. Решења у онлајн укрштеници уписује наставница енглеског, а у одштампаној укрштеници сваки ученик за себе. Ученик са највећим бројем бодова добија 5 у сваску а ученик са било којим бројем бодова добија плус у свеску.  Наставница биологије детаљно појашњава сваки дат одговор.  **Једноставна и практична обука ученика за креирање едукативних укрштеница**  Наставница енглеског језика саветује ученике да је енигматика јако корисна код памћења великог броја речи и термина, а то је баш случај у петом разреду кад се сусрећу са новим предметима и предметном наставом. Да би се ти термини успешно попамтили и да би то знање трајало дугорочно, укршенице су идеалан начин за то-нарочито укрштенице које омогућује crosstools веб-алат јер се ове укрштенице генеришу на том порталу и у сваком моменту ученик може да изврши самоевалуацију а има и опцију да било када преузме ту укрштеницу са портала у пдф формату и да је одштампа.  Обука се састоји у следећем:   1. Укуцамо следећи линк <https://www.classtools.net/crossword/> 2. Сад у првом правоугаонику напишемо наслов укрштенице 3. У другом правоугаонику укуцамо реч коју желите да добијете у укрштеници, па ставите знак \*, па решење, па у следећем реду за наредне речи и све тако зависно колику укрштеницу сте замислили. На пример наука о биљкама\* ботаника 4. Сад кликнемо на дугме submit. Овај програм ће генерисати вашу укрштеницу и оно што је јако добро је да можете да је преузмете у pdf формату (кликнете само на pdf puzzle) и сачувате за себе. | -Наставница биологије истиче циљ часа  -Наставница енглеског дели одштампане укрштенице и даје кратко упутство о начину рада  -Наставница биологије бјашњава начин вредновања ученичких одговора  -Обе наставнице вреднују рад и понашање ученика | -Одговарају на питања пратећи онлајн укрштеницу, а потом уписијући тачне одговоре у одштампану укрштеницу  -Препознају енглеске речи у онлајн укрштеници  -Читају и самовреднују одговоре  -Склапају сложенице  -Дефинишу сложенице |
| **Завршни део часа(5 минута)**  Сви ученици су добили домаћи задатак да поново оду на линк наше укрштенице код куће (укрштеница сваки наредни пут формира поља на другачији начин, што је изузетно корисно) и да на крају упишу своје име и презиме и на тај начин провере своје знање а истовремено и наставнице ће имати увид да су одрадили домаћи задатак. |  |  |
| Начини провере остварености исхода:  Онлајн укрштеница и укрштеница у пдф формату |  |  |

**Прилози**

****

****

**Фотографије са часа са пропратним текстом приказане су на сајту школе на следећем линку** [**https://osvukloznica.edu.rs/ugledni-cas-biologije/**](https://osvukloznica.edu.rs/ugledni-cas-biologije/)

**Самоевалуација**

С обзиром на то да час траје пола сата,наставнице су задовољне да су све планиране активности реализоване, захваљујући и између осталог, изузетној деци овог одељења која су дисциплинована, вредна и радна, као и малом броју ученика. Такође је видно задовољство ученика у раду, па је енигматика нешто што би требало чешће и кад год је могуће укључити у рад.

Код оваквог часа где је укључен ИКТ, битно је технику повезати пре часа јер је час већ скраћен а ми смо имале срећу што је реализован у одељењу са изузетном децом, а да смо имали слабије ученике, можда не бисмо могли да реализујемо овај час на време. Код скраћених часова-ИКТ увек планирати или први час, или трећи после великог одмора да би било довољно времена за повезивање опреме.

Припрему урадиле:

Миланка Стефановић, наставница биологије

Сања Симић де Граф, наставница енглеског језика